今日我想同大家講下
你哋喺報紙上見到嘅頭條
背後所投入嘅科研程度
好似呢個氣候變化嘅頭條
仲有呢個同空氣質量
或者霞氣有關嘅頭條
佢哋係大氣科學嘅唔同分支
近排嘅頭條就好似呢個
當政府個氣候變化專門委員會
簡稱 IPCC
提交對大氣系統了解程度嘅報告
呢份報告由來自 40 個國家
620 位科學家共同撰寫
寫咗近一千頁嘅報告
而每一頁又經過另外 400 幾位
來自 113 個國家嘅科學家
同審稿人審核先至發表
呢一個係龐大嘅團隊嚟
事實上，佢大到令我哋嘅年會
變成咗世界上最大嘅科學家會議
其中每年有超過 15,000 名科學家
會去三藩市參加年會
而每一位與會者都嚟自
其中一組研究團隊
每一組研究團隊致力研究
一系列不同課題
對於我所在嘅劍橋團隊
研究範疇從影響天氣同氣候嘅
厄爾尼諾現象
到衛星數據嘅同化
以至製造生物燃料嘅農作物嘅氣體排放
——亦係我嘅研究內容
而喺每一個研究領域之中有好多
我同其他博士研究生
都係研究非常狹小嘅課題
專門到一小部分進程或者某幾個分子
而我研究嘅其中一個分子係異戊二烯
就喺呢度。佢係一個好細嘅有機分子
你可能從來未聽過
一個曲別針嘅重量大概相當於
900×10^21
大約 10 嘅 21 次方個異戊二烯分子
雖然輕若無物
每年釋放到大氣中嘅數量
卻足以抵得上全人類嘅重量
數量之大同甲烷嘅重量相當
正因為咁
佢對大氣系統有舉足輕重嘅影響
亦係呢個嘅影響
我哋竭盡全力去研究佢
我哋將佢分解爆破再研究所得嘅碎片
呢個係位於西班牙嘅 EUPHORE 煙霧艙
雖然呢度大氣爆炸或者完全燃燒要比
私家車慢 1.5 萬倍
但我哋仍然會分析呢啲碎片
我哋用超级電腦做大量嘅模型演算
呢個係我做嘅嘢
我哋嘅模型用上成千上萬個
超級電腦嘅櫃
每個負責計算幾百個
以一分鐘為單位嘅變量
整合呢啲數據需要幾個星期時間
而我哋要做幾十種整合
來了解發生緊嘅情況
我哋仲飛到世界各地去搵呢種分子
最近我就同其他人去咗馬來西亞考察
我哋喺嗰度設立咗一個
「全球大氣瞭望塔」
佢位於熱帶雨林嘅中央
我哋喺嗰度懸掛咗
價錢高昂嘅嘅科學儀器
用來尋找異戊二烯同其他嘢
呢個係從天空望落雨林中間嘅瞭望塔
呢個係由下至上嘅角度
我哋仲為呢次嘅考察配備咗飛機
型號係 BA146
屬於 FAAM（氣測量飛行設備公司）
通常可以運載 120 到 130 人
你哋今天可能係坐類似嘅機型嚟呢度
但係，我哋唔單止飛
我哋仲喺樹冠上空 100 米飛
就係爲咗測量分子，不過亦係危險行為
我哋需要以特殊嘅傾斜角度飛行
來進行測量
所以聘請咗軍事飛行員
同測試飛行員來操作飛機
我哋需要獲得特殊飛行許可
當環繞呢啲山谷彎位飛行時
重力可達2G
所以科學家必須全程扣上安全帶
先至能夠喺飛行期間做測量工作
正如你所想像嘅
呢架飛機嘅內部
同你哋度假坐嘅嗰啲完全唔一樣
佢係一個飛行中嘅實驗室
我哋用佢來測量呢一種分子
我哋所做嘅一切都係爲咗
了解個分子嘅化學性質
當好似我咁樣嘅學生對個分子
有咗某種想法或者了解之後
佢哋會以此為題寫一篇科學論文
從嗰次考察裏面我哋大概可以
就住幾個過程或者分子
而去寫幾十篇論文
而當知識量建立起
佢就會成為好似 IPCC 評估嘅
一個副章節，或者副副章節
當然我哋仲有其他評估
喺 IPCC 報告嘅 11 個章節當中
每一章都有 6 到 10 個副章節
咁樣你就可以想像
其中需要付出嘅努力有幾多
喺我哋撰寫嘅每一份評估當中
都會包含一個摘要
摘要係寫畀冇科學背景嘅讀者嘅
我哋將摘要提供畀記者同決策者
用來做咁樣嘅頭條
多謝
（掌聲）